Հանձնաժողովը երեկ ստացել է նամակը, բայց դրա բովանդակությունն առայժմ չի հրապարակվում: Ըստ գործող կարգի, հանձնաժողովը ստացված նամակը պետք է դնի շրջանառության մեջ, հանձնաժողովի բոլոր անդամները պետք է ծանոթանան դրան, ապա համատեղ քննարկեն, եւ դրանից հետո միայն կհրապարակվի հանձնաժողովի պաշտոնական դիրքորոշումը խնդրի վերաբերյալ: Այսինքն՝ այդ պարագայում միայն պարզ կդառնա՝ հանձնաժողովը հավատո՞ւմ է արդյոք այն պնդմանը, որ «ՀԷՑ»-երի բաժնետոմսերը ոչ թե վաճառվել են ՌԱՕ ԵԷՍ-ին, այլ 99 տարով հանձնվել են հավատարմագրային կառավարման: Մոտ երկու ամիս առաջ ծագած խնդիրը հենց այս կետում էլ սառել մնացել է եւ արտաքնապես կարծես մոռացվել է: Բայց միայն արտաքնապես: